Document ID: 32014D0523

PROVEDBENA ODLUKA KOMISIJE
оd 4. kolovoza 2014.
o izmjeni Priloga I. Odluci 2004/211/EZ u pogledu unosa za Kuvajt na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka kopitara
(priopćeno pod brojem dokumenta C(2014) 5440)
(Tekst značajan za EGP)
(2014/523/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 17. stavak 3. točku (a),
uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavke 1. i 4. te uvodni tekst članka 19. i članak 19. točke (a) i (b),
budući da:
(1)
Direktivom 2009/156/EZ utvrđuju se uvjeti zdravlja životinja za uvoz živih kopitara u Uniju. Njome se, među ostalim, osigurava i da se dopušta uvoz kopitara u Uniju samo iz trećih zemalja u kojima najmanje šest mjeseci nije bilo maleusa.
(2)
Odlukom Komisije 2004/211/EZ (3) uspostavlja se popis trećih zemalja i dijelova njihovog državnog područja iz kojih će države članice odobravati privremeni ulazak registriranih konja, ponovni ulazak registriranih konja nakon privremenog izvoza i uvoz registriranih kopitara i kopitara za rasplod i proizvodnju i određuju se uvjeti za uvoz kopitara iz trećih zemalja.
(3)
Nakon što je 2010. u Kuvajtu otkriven maleus, Komisija je donijela Odluku Komisije 2010/776/EU (4) kojom je obustavljen uvoz registriranih konja iz Kuvajta. Kuvajt je sada dostavio informacije kojima dokazuje da je ta bolest uspješno iskorijenjena i da, otkad je 19. prosinca 2010. potvrđen zadnji slučaj, trajnim nadzorom cijele populacije kopitara nisu otkriveni novi slučajevi.
(4)
S obzirom na to da je prošlo više od šest mjeseci od zadnjeg slučaja maleusa u Kuvajtu, primjereno je dopustiti privremeni ulazak, ponovni ulazak nakon privremenog izvoza i uvoz registriranih konja iz te zemlje. Stoga je unos za Kuvajt u Prilogu I. Odluci 2004/211/EZ potrebno izmijeniti na odgovarajući način.
(5)
Prilog I. Odluci 2004/211/EZ potrebno je stoga izmijeniti na odgovarajući način.
(6)
Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
DONIJELA JE OVU ODLUKU:
Članak 1.
U Prilogu I. Odluci 2004/211/EZ unos za Kuvajt zamjenjuje se sljedećim:
„KW
Kuvajt
KW-0
Cijela zemlja
E
X
X
X
-
-
-
-
-
-”
Članak 2.
Ova je Odluka upućena državama članicama.
Sastavljeno u Bruxellesu 4. kolovoza 2014.

Labels: 3
18
6